**Konačni prijedlog Predlagač: Gradonačelnica**

Na temelju članka 35. i 48. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 47. stavka 1. točke 2. Statuta Grada Korčule („Službeni glasnik Grada Korčule, broj 3/18 i 3/21) , te članka 61. Poslovnika Gradskog vijeća Grada Korčule („Službeni glasnik Grada Korčule“, broj 8/18), a na prijedlog gradonačelnice Grada Korčule, Gradsko vijeće Grada Korčule je na \_\_\_\_\_\_ sjednici održanoj \_\_\_\_\_\_\_\_\_ 2023. godine, donijelo

**O D L U K U**

**o uređenju međusobnih imovinsko-pravnih odnosa**

**između Grada Korčule i Grada Slavonskog Broda**

**Članak 1.**

Grad Korčula vlasnik je nekretnina označenih kao k.č.broj 984 u naravi ulaz-put, površine 280 m2 i k.č.broj 985 u naravi vrt površine 518 m2, sve upisano u zk.ul.broj 486 k.o. Korčula.

**Članak 2.**

Grad Slavonski Brod vlasnik je nekretnina upisanih u zk.tijelo 1, zk.ul.486 k.o. Korčula i to k.č.br. 502 u naravi orto površine 2526 m2, k.č.br. 503/1 u naravi orto površine 5170 m2, k.č.br. 503/2 u naravi orto površine 3633 m2, k.č.br. 504/1 u naravi orto površine 3603 m2, k.č.br. 504/2 u naravi orto površine 1084 m2, k.č.br. 505/1 u naravi orto površine 663 m2, k.č.br. 505/2 u naravi orto površine 1560 m2, k.č.br. 505/3 u naravi orto površine 738 m2, k.č.br. 505/4 u naravi orto površine 2593 m2, k.č.br. 505/5 u naravi vrt površine 777 m2, k.č.br. 505/6 u naravi vinograd površine 129 m2, k.č.br. 505/7 u naravi vrt površine 187 m2, k.č.br. 505/8 u naravi vrt površine 263 m2, k.č.br. 505/9 u naravi vrt površine 137 m2, k.č.br. 505/10 u naravi vrt površine 212 m2, k.č.br. 505/11 u naravi vrt površine 147 m2, k.č.br. 685/1 zgr u naravi stalla površine 399 m2, k.č.br. 685/2 zgr. u naravi stalla površine 68 m2, k.č.br. 685/3 zgr. u naravi limoniera površine 155 m2, k.č.br. 685/4 zgr u naravi casino di campagna površine 327 m2 i k.č.br. 685/5 zgr u naravi limoniera površine 360 m2, ukupne površine 24731 m2.

**Članak 3.**

Grad Slavonski Brod prenosi u vlasništvo Gradu Korčuli područja označena u grafičkom prikazu koji je sastavni dio ove Odluke i to:

-područje označeno brojem 1, površine 412,12 m2,

-područje označeno brojem 2, površine 139,15 m2,

-područje označeno brojem 3, površine 152,83 m2,

-područje označeno brojem 4, površine 227,63 m2,

-područje označeno brojem 5, površine 485,86 m2,

-područje označeno brojem 6, površine 306,99 m2,

-područje označeno brojem 7, površine 2.167,25 m2, a što će se precizirati nakon izrade geodetskog elaborata.

**Članak 4.**

Grad Korčula prenosi u vlasništvo Gradu Slavonskom Brodu:

* k.č.broj 984 u naravi ulaz-put, površine 280m2 i k.č.broj 985 u naravi vrt površine 518 m2, sve upisano u zk.ul.broj 486 k.o. Korčula.

**Članak 5**

Ovlašćuje se Gradonačelnica za provedbu ove Odluke.

**Članak 7.**

Ova Odluka stupa na snagu osmog dana od dana objave u Službenom glasniku Grada Korčule.

KLASA:

URBROJ:

Korčula,

PREDSJEDNICA

GRADSKOG VIJEĆA

**OBRAZLOŽENJE**

Nakon razgovora između predstavnika Grada Korčule i Grada Slavonskog Broda u kojima se raspravljalo o rješavanju imovinsko pravnih odnosa na nekretninama u njihovom vlasništvu, koje su upisane u zk.ul.broj 486 k.o. Korčula (Grad Korčula je upisan u zk.tijelo 3. a Grad Slavonski Brod u zk. tijelo 1.), a radi zajedničkih interesa, Grad Slavonski Brod donio je Odluku o uređenju međusobnih imovinsko-pravnih odnosa između Grada Korčule i Grada Slavonskog Broda, na svojoj sjednici od 29. listopada 2021. godine.

Grad Korčula ima interes da se urede imovinsko pravni odnosi sa Gradom Slavonski Brod jer planira proširenje pješačkih staza kao i postojećih nerazvrstanih cesta, te rekonstrukciju postojećih igrališta, izgradnju javnog parkinga i zelenih površina na nekretninama koje su vlasništvo Grada Slavonskog Broda, kako slijedi:

-područje označeno brojem 1. površine 412,12 m2 za izgradnju pješačke staze koja bi povezala dvije ulice;

-područje označeno brojem 2. površine 139,15 m2 za prošitenje postojeće nerazvrstane ceste;

-područje označeno brojem 3. površine 152,83 m2 za proširenje postojeće nerazvrstane ceste;

-područje označeno brojem 4. površine 227,63 m2 radi proširenja postojećeg nogostupa;

-područje označeno brojem 5. površine 485,86 m2 radi izgradnje javnog parkinga;

-područje označeno brojem 6. površine 306,99 m2 radi izgradnje javnog parkinga, zelene površine i sl.;

-područje označeno brojem 7. površine 2.167,25 m2 radi rekonstrukcije postojećeg igrališta za mali nogomet te izgradnje pratećih sadržaja za navedeno igralište.

Kako postoji obostrani interes između gradova Korčukle i Slavonskog Broda da se urede imovinsko pravni odnosi, predlaže se donošenje ove Odluke.